Pal baille los mozos sacaben los carros y demás aperios del solhorru y les moces barríenlu bien. Solíen escoyese horros empedraos que yeren amañosos pal baille y pa mayar la erga ("baillar"). Yera abondo con una pandereta y la bona voz de les moces p'armar un bon baille; distinguíase ente el baille a lo suelto y el baille a lo agarrao. Dientro del primeru había baille a lo lixero y a lo pesao y enete pieza y pieza baillaben les xiraldilles.